
LIETUVOS RESPUBLIKOS ŽEMĖS ŪKIO MINISTRO

Į S A K Y M A S
DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „DALYVAVIMAS MAISTO KOKYBĖS SCHEMOSE“ ĮGYVENDINIMO TAISYKLIŲ PATVIRTINIMO

2011 m. sausio 28 d. Nr. 3D-51

Vilnius

Vadovaudamasis Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 (Žin., 1998, Nr. 83-2327; 2008, Nr. 46-1732), 6.1 ir 7.1.9 punktais ir atsižvelgdamas į 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2009 m. gegužės 25 d. Tarybos reglamentu (EB) Nr. 473/2009 (OL 2009 L 144, p. 3), ir į 2006 m. gruodžio 15 d. Komisijos reglamento (EB) Nr. 1974/2006, nustatančio išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2009 m. birželio 8 d. Komisijos reglamentu (EB) Nr. 482/2009 (OL 2009 L 145, p. 17), nuostatas ir siekdamas efektyviai panaudoti EŽŪFKP lėšas,

t v i r t i n u Lietuvos kaimo plėtros 2007–2013 metų programos priemonės „Dalyvavimas maisto kokybės schemose“ įgyvendinimo taisykles (pridedama).
Žemės ūkio ministras
 Kazys Starkevičius

_____________________

Taisyklių nauja redakcija

Galioja nuo 2011 m. vasario 2 d.

PATVIRTINTA

Lietuvos Respublikos žemės ūkio ministro 

2010 m. sausio 19 d. įsakymu Nr. 3D-27

(Lietuvos Respublikos žemės ūkio ministro

2011 m. sausio 28 d. įsakymo Nr. 3D-51

redakcija)

LIETUVOS KAIMO PLĖTROS 2007–2013 METŲ PROGRAMOS PRIEMONĖS 

„dalyvavimas maisto kokybės schemose“ ĮGYVENDINIMO TAISYKLĖS

I. BENDROSIOS NUOSTATOS

1. Lietuvos kaimo plėtros 2007–2013 metų programos priemonės „Dalyvavimas maisto kokybės schemose“ įgyvendinimo taisyklės (toliau – Taisyklės) parengtos vadovaujantis 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2009 m. gegužės 25 d. Tarybos reglamentu (EB) Nr. 473/2009 (OL 2009 L 144, p. 3), 2006 m. gruodžio 15 d. Komisijos reglamentu (EB) Nr. 1974/2006, nustatančiu išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2009 m. birželio 8 d. Komisijos reglamentu (EB) Nr. 482/2009 (OL 2009 L 145, p. 17), Lietuvos Respublikos Vyriausybės 2007 m. vasario 13 d. nutarimu Nr. 189 „Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“ (Žin., 2007, Nr. 22-839; 2009, Nr. 43-1667), Lietuvos kaimo plėtros 2007–2013 m. programa (toliau – Programa), patvirtinta 2007 m. spalio 19 d. Komisijos sprendimu Nr. C(2007)5076, ir Lietuvos kaimo plėtros 2007–2013 metų programos administravimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. 41-1562; 2009, Nr. 21-834) (toliau – Administravimo taisyklės).

Nacionalinę maisto kokybės schemą reprezentuoja išskirtinės kokybės žemės ūkio ir maisto produktai, kurių pagrindinius gamybos reikalavimus reglamentuoja Lietuvos Respublikos žemės ūkio ministro 2007 m. lapkričio 29 d. įsakymas Nr. 3D-524 „Dėl išskirtinės kokybės žemės ūkio ir maisto produktų“ (Žin., 2007, Nr. 126-5142).

II. ŠIOSE TAISYKLĖSE VARTOJAMOS SĄVOKOS

2. Taisyklėse vartojamos sąvokos:

Išskirtinės kokybės žemės ūkio ir maisto produktas (toliau – IKP) – produktas, kurio kokybė pranoksta Europos Sąjungos ir nacionalinių teisės aktų nustatytus saugos, gyvūnų ir augalų sveikatos, gyvūnų gerovės ar aplinkosaugos reikalavimus ir (arba) kuris dėl tam tikrų ūkininkavimo ar gamybos būdų naudojimo pasižymi ypatingomis savybėmis.

Išskirtinės kokybės žemės ūkio produktų gamintojų organizacija – įvairių juridinių formų asmenų grupė, vienijanti IKP gamintojus.

Išskirtinės kokybės žemės ūkio ir maisto produktų specifikacija (toliau – specifikacija) – dokumentas, kuriame nurodomi išsamūs išskirtinės kokybės žemės ūkio ir maisto produkto ar tokių produktų grupės gamybos, perdirbimo ir tiekimo rinkai reikalavimai.

Kokybiškas žemės ūkio produktas – žemės ūkio produktas, kurio kokybė oficialiai pripažinta pagal Europos Sąjungos arba nacionalinius teisės aktus. 

Pareiškėjas – Lietuvos Respublikos fizinis ar juridinis asmuo, Lietuvos Respublikos žemės ūkio ministerijos (toliau – Ministerija) nustatyta tvarka teikiantis paramos paraišką Nacionalinės mokėjimo agentūros prie žemės ūkio ministerijos (toliau – Agentūra) Kaimo plėtros ir žuvininkystės programų departamento teritoriniam paramos administravimo skyriui (toliau – TERPAS).

Pareiškėjo ar paramos gavėjo duomenų ir dokumentų patikra (toliau – patikra) – fizinis ir (arba) administracinis pareiškėjo ar paramos gavėjo pateiktų duomenų ir dokumentų tikrinimas.

Kitos Taisyklėse vartojamos sąvokos apibrėžtos Administravimo taisyklėse.

III. PRIEMONĖS TIKSLAI

3. Lietuvos kaimo plėtros 2007–2013 metų programos priemonės „Dalyvavimas maisto kokybės schemose“ (toliau – priemonė):

3.1. bendrasis tikslas – gerinti produktų kokybę ir rinkodarą, remiant dalyvavimą maisto kokybės schemose;

3.2. specialieji tikslai:

3.2.1. didinti dalyvaujančiųjų pripažintų maisto kokybės schemų įgyvendinimo veikloje skaičių;

3.2.2. gaminti didesnės pridėtinės vertės žemės ūkio ir maisto produktus, puoselėti maisto gamybos tradicijas bei pateikti vartotojams įvairų kokybišką maistą;

3.3. veiklos tikslas – remti ūkininkus, dalyvaujančius maisto kokybės schemų įgyvendinimo veikloje.

IV. REMIAMA VEIKLA

4. Pagal priemonę remiamos šios veiklos:

4.1. kokybiškų žemės ūkio produktų sertifikavimas ir kontrolė;

4.2. įsitraukimo į kokybiškų žemės ūkio produktų gamybą išlaidos;

4.3. metiniai įnašai už dalyvavimą IKP gamintojų organizacijoje.

V. LĖŠOS PRIEMONei ĮGYVENDINTI BEI PARAMOS DYDIS

5. Lėšos priemonei įgyvendinti skiriamos iš EŽŪFKP ir bendrojo finansavimo lėšų, numatytų Lietuvos Respublikos valstybės biudžete.

6. Didžiausia paramos suma vienai žemės ūkio valdai – 10 358 litų (3000 eurų) per metus.

7. Remiama ne ilgiau kaip penkerius metus.

8. Kompensuojama iki 100 proc. tinkamų finansuoti išlaidų.

VI. Galimi PAREIŠKĖJAI

9. Galimi pareiškėjai yra Lietuvos Respublikos fiziniai (ne jaunesni kaip 18 metų amžiaus) ir juridiniai asmenys, užsiimantys kokybiškų žemės ūkio produktų gamyba ir įregistruoti (iki paramos paraiškos pateikimo dienos) Lietuvos Respublikos žemės ūkio ir kaimo verslo registre kaip žemės ūkio valdos valdytojai arba jungtinės veiklos partneriai.

VII. NETINKAMI PAREIŠKĖJAI

10. Parama negali būti teikiama, jei:

10.1. pareiškėjas paramos paraiškoje, mokėjimo prašyme, pridedamuose ar pagal paklausimą pateiktuose dokumentuose pateikė neteisingą informaciją;

10.2. yra priimtas galutinis sprendimas dėl:

10.2.1. pareiškėjo kitos sutarties dėl paramos skyrimo iš EB ir (arba) Lietuvos Respublikos valstybės biudžeto lėšų pažeidimo. Tokiu atveju pareiškėjas neturi teisės pretenduoti į paramą vienerius metus nuo galutinio sprendimo priėmimo;

10.2.2. paramos mokėjimo nutraukimo dėl padaryto pažeidimo. Tokiu atveju pareiškėjas neturi teisės pretenduoti į paramą vienerius metus nuo galutinio sprendimo priėmimo;

10.2.3. pareiškėjo įvykdytos nusikalstamos veikos ar administracinio teisės pažeidimo, susijusio (-ios) su parama. Tokiu atveju pareiškėjas neturi teisės pretenduoti į paramą dvejus metus nuo galutinio sprendimo priėmimo;

10.3. pareiškėjas, siekdamas palankaus sprendimo, bandė daryti įtaką Agentūrai arba Ministerijai;

10.4. pareiškėjui yra iškelta byla dėl bankroto arba jis yra likviduojamas.

VIII. TINKAMUMO GAUTI PARAMą KRITERIJAI

11. Pareiškėjo tinkamumas gauti paramą vertinamas pagal paramos paraiškos pateikimo dieną pareiškėjo pateiktus ir atitinkamais dokumentais pagrįstus duomenis bei viešuosiuose registruose esančius duomenis. Jei šie duomenys skiriasi, vadovaujamasi registruose esančiais duomenimis. Tinkamumo kriterijai yra šie:

11.1. paramos paraišką teikia subjektas, priskirtinas tinkamiems pareiškėjams pagal šių Taisyklių VI skyriaus reikalavimus;

11.2. pareiškėjas turi galiojantį sertifikavimo įstaigos, kuriai žemės ūkio ministro įsakymu leista sertifikuoti IKP, išduotą sertifikatą, patvirtinantį, kad produktai ir (ar) gamybos procesas atitinka IKP keliamus reikalavimus (toliau – sertifikatas) arba įregistruotas paskirtosios kontrolės institucijos (Valstybinės maisto ir veterinarijos tarnybos) tvarkomame Garantuoto tradicinio gaminio gamintojų registre;

11.3. paramos paraiška atitinka priemonės tikslus, nurodytus Taisyklių III skyriuje;

11.4. pareiškėjas užtikrina, kad išlaidos, kurioms padengti prašoma paramos, nebuvo, nėra ir nebus finansuojamos iš kitų nacionalinių programų ir ES fondų;

11.5. pareiškėjas neturi įsiskolinimų Lietuvos Respublikos valstybės biudžetui ir Valstybinio socialinio draudimo fondui (atitiktis šiam kriterijui gali būti tikslinama paramos paraiškos vertinimo metu). Ši nuostata gali būti netaikoma juridiniams asmenims, kuriems Lietuvos Respublikos teisės aktų nustatyta tvarka yra atidėti socialinio draudimo įmokų ir (arba) mokesčių mokėjimo terminai.

12. Specialusis tinkamumo kriterijus – parama teikiama gaminantiesiems (auginantiesiems) tik žmonėms vartoti skirtus produktus, tai: paukštiena, kiaušiniai, triušiena, aviena, mėsa, mėsos gaminiai, pienas, kefyras, rūgpienis, grietinė, grietinėlė, varškė, varškės gaminiai, sviestas, jogurtas, sūriai, miltai, kruopos, burokėliai, ridikėliai, salotos, kopūstai, žiediniai kopūstai, svogūnai, porai, česnakai, morkos, pomidorai, agurkai, saldžiosios paprikos, bulvės, griežčiai, juodieji (japoniniai) ridikai, rūgštynės, krapai, petražolės, rabarbarai, salierai, lapiniai burokėliai, cukinijos, bazilikai, raudonėliai, patisonai, pupos, pupelės, šparagai, krienai, pastarnokai, kaliaropės, špinatai, baklažanai, obuoliai, kriaušės, slyvos, vyšnios, avietės, gervuogės, aktinidijos, braškės, serbentai, medus bei bičių produktai (duonelė, žiedadulkės) ir jų mišiniai, atitinkantys žemės ūkio ministro 2008 m. birželio 4 d. įsakymo Nr. 3D-308 „Dėl išskirtinės kokybės žemės ūkio ir maisto produktų specifikacijų“ (Žin., 2008, Nr. 66-2520) arba 2009 m. gegužės 8 d. ES oficialiajame leidinyje (OL 2009 C 106, p. 27) paskelbtos mėsos gaminio „Skilandis“ specifikacijos reikalavimus.

IX. TINKAMOS IR NETINKAMOS FINANSUOTI IŠLAIDOS

13. Išlaidos pripažįstamos tinkamomis finansuoti, kai:

13.1. jos padarytos nuo Lietuvos kaimo plėtros 2007–2013 metų programos pakeitimo papildant priemone „Dalyvavimas maisto kokybės schemose“ pateikimo Europos Komisijai dienos, t. y. nuo 2008 m. gruodžio 23 d.;

13.2. jos padarytos laikantis Taisyklių X skyriuje nurodytų reikalavimų;

13.3. jos yra faktiškai padarytos, užregistruotos paramos gavėjo apskaitoje, pagrįstos dokumentų originalais arba teisės aktų nustatyta tvarka patvirtintomis kopijomis.

14. Detalus tinkamų finansuoti išlaidų sąrašas:

14.1. pagal Taisyklių 4.1 punkte nurodytą veiklą vadovaujantis Taisyklių 18 punktu:

14.1.1. sertifikavimo išlaidos;

14.1.2. kontrolės išlaidos;

14.1.3. apmokėjimas už tyrimus, numatytus kokybiškų žemės ūkio produktų specifikacijose;

14.2. pagal Taisyklių 4.2 punkte nurodytą veiklą pirmuosius dvejus metus nuo paramos paraiškos pagal priemonę pateikimo Agentūros TERPAS, t. y. paraiškos pateikimo ir kitais metais, kompensuojamos:

14.2.1. leidimą sertifikuoti IKP turinčios sertifikavimo įstaigos imamo registracijos mokesčio išlaidos;

14.2.2. kanceliarinių prekių ir smulkios biuro įrangos įsigijimas, bet ne daugiau kaip 300 Lt (trys šimtai litų) per metus;

14.2.3. kokybiškų žemės ūkio produktų ženklo, etiketės su minėtu ženklu ir (ar) prekinės pakuotės, skirtos fasuoti kokybiškus žemės ūkio produktus, spausdinimo, gamybos ir (ar) įsigijimo išlaidos, bet ne daugiau kaip 4000 Lt (keturi tūkstančiai litų) per metus;

14.2.4. kokybiškų žemės ūkio produktų etiketės ir (ar) prekinės pakuotės dizaino sukūrimas, bet ne daugiau kaip 2500 Lt (du tūkstančiai penki šimtai litų);

14.2.5. vizitinių kortelių ar skrajučių maketavimas ir spausdinimas, bet ne daugiau kaip 2000 Lt (du tūkstančiai litų) per metus;

14.3. pagal Taisyklių 4.3 punkte nurodytą veiklą metinis nario įnašas už dalyvavimą IKP gamintojų organizacijoje, bet ne daugiau kaip 500 Lt (penki šimtai litų).

15. Netinkamos finansuoti išlaidos:

15.1. išlaidų dalis, viršijanti didžiausią paramos sumą, nurodytą Taisyklių 6 ar 14 punktuose;

15.2. išlaidos, nesusijusios su remiama veikla, neįvardytos Taisyklių 14 punkte ir (arba) neatitinkančios Taisyklių 13 punkto reikalavimų;

15.3. išlaidos, padarytos pažeidžiant Europos Sąjungos ar Lietuvos Respublikos teisės aktų reikalavimus.

16. Pirkimo ir (arba) importo pridėtinės vertės mokestis (toliau – PVM), kurį paramos gavėjas pagal Lietuvos Respublikos pridėtinės vertės mokesčio įstatymą (Žin., 2002, Nr. 35-1271) turi ar galėtų turėti galimybę įtraukti į PVM atskaitą (net jei tokio PVM paramos gavėjas į atskaitą neįtraukė), visais atvejais yra netinkamas finansuoti iš paramos lėšų.

X. PIRKIMO PROCEDŪROS

17. Pareiškėjai ir (arba) paramos gavėjai, kuriems perkant prekes, paslaugas ar darbus netaikomos Lietuvos Respublikos viešųjų pirkimų įstatymo nuostatos, siekdami, kad patirtos išlaidos būtų laikomos tinkamomis finansuoti, prekių, paslaugų ar darbų pirkimus turi organizuoti vadovaudamiesi Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2007–2013 metų programos priemones, prekių, paslaugų ar darbų pirkimo taisyklėmis, patvirtintomis Lietuvos Respublikos žemės ūkio ministro 2007 m. balandžio 5 d. įsakymu Nr. 3D-150 (Žin., 2007, Nr. 41-1559).

18. Taisyklių 14.1 punkte nurodytas paslaugas teikiantys paslaugų teikėjai turi būti pripažinti tinkamais veiklai vykdyti: sertifikavimo institucija – paskirta ar patvirtinta žemės ūkio ministro įsakymu; kontrolės institucija – paskirta Lietuvos Respublikos Vyriausybės nutarimu ar žemės ūkio ministro įsakymu; paslaugų teikėjai, atliekantys tyrimus – akredituoti atlikti tyrimus pagal LST EN ISO/IEC 17025 standartą, o nesant Lietuvoje atitinkamiems tyrimams atlikti akredituotos laboratorijos – turėti ne mažesnę kaip 2 metų patirtį šių tyrimų srityje.

XI. KVIETIMAS TEIKTI paramos PARAIŠKAS ir mokėjimo prašymus

19. Taikoma tęstinio paramos paraiškų ir mokėjimo prašymų priėmimo procedūra. Paramos paraiškos ir (arba) mokėjimo prašymai vertinami ir sprendimai dėl jų finansavimo priimami atsižvelgiant į jų pateikimo laiką.

20. Pareiškėjas teikia vieną paramos paraišką visam galimam paramos laikotarpiui (ne ilgiau kaip penkeriems metams). Paramos paraiška turi būti pateikta tais pačiais kalendoriniais metais, per kuriuos buvo patirtos Taisyklių 14.1 punkte numatytos išlaidos, dėl kurių kompensavimo pareiškėjas teiks mokėjimo prašymą (išimtis taikoma 2010 m. sertifikatus gavusiems pareiškėjams). Kvietimai teikti paramos paraiškas skelbiami vadovaujantis Administravimo taisyklėse aprašyta tvarka.

21. Dėl per vienerius kalendorinius metus padarytų išlaidų kompensavimo gali būti pateikiami ne daugiau kaip du mokėjimo prašymai. Viename mokėjimo prašyme paramos gavėjas gali prašyti kompensuoti tik per vienerius kalendorinius metus patirtas išlaidas (išimtis: per 2010 m. padarytos išlaidos gali būti įtraukiamos į mokėjimo prašymą, kuriame prašoma kompensuoti per 2011 m. padarytas išlaidas). Paskutinis mokėjimo prašymas dėl per kalendorinius metus padarytų išlaidų kompensavimo gali būti pateiktas ne vėliau kaip iki kitų kalendorinių metų gruodžio 31 d.

XII. paramos PARAIŠKOS ir mokėjimo prašymų PILDYMAS, TEIKIMAS IR REGISTRAVIMAS

22. Paramos paraiškos ir mokėjimo prašymo formos skelbiamos Ministerijos ir Agentūros interneto svetainėse adresais: www.zum.lt ir www.nma.lt.

23. Paramos paraiškos, mokėjimo prašymai ir jų priedai pildomi lietuvių kalba. Kita kalba užpildytos paramos paraiškos, mokėjimo prašymai bei priedai nepriimami.

24. Pareiškėjas ir (arba) paramos gavėjas turi pateikti paramos paraiškos ir (arba) mokėjimo prašymo bei pridedamų dokumentų originalus. Pateikiami dokumentų originalai, kurie pažymėti atitinkamu spaudu, grąžinami pareiškėjui ir (arba) paramos gavėjui, o pasiliekamos patvirtintos spaudu „TIKRA“ kopijos.

25. Pareiškėjas su paramos paraiška ir (arba) mokėjimo prašymu ir jų priedais gali pateikti kitus papildomus dokumentus, kurie, jo manymu, gali būti svarbūs vertinant kompensuotinas išlaidas.

26. Pareiškėjas privalo pasirašyti kiekvieną paramos paraiškos ir (arba) mokėjimo prašymo lapą.

27. Iškilus specifinių su paramos paraiškos, mokėjimo prašymo vertinimu ar pareiškėjo veikla susijusių klausimų, pareiškėjo gali būti paprašyta pateikti papildomus dokumentus.

28. Paramos paraiškas, mokėjimo prašymus ir reikalaujamus priedus paramai gauti iš pareiškėjų priima, registruoja ir nagrinėja Agentūros TERPAS pagal pareiškėjo gyvenamąją/buveinės vietą.

29. Paramos paraiška, mokėjimo prašymai ir reikalaujami priedai Agentūros TERPAS turi būti pristatyti pareiškėjo ar per įgaliotą asmenį (kartu pateikiamas įgaliojimas, patvirtintas pareiškėjo parašu). Kitais būdais (pvz., paštu, per kurjerį, faksu arba elektroniniu paštu ir t. t.) arba kitais adresais pateiktos paramos paraiškos nepriimamos.

30. Užregistravus paramos paraišką, pareiškėjas negali teikti papildomos informacijos, jei jos nepareikalauja Agentūros TERPAS (išskyrus informaciją apie pasikeitusius ryšio duomenis, sąskaitą). Į papildomą informaciją, kurią pareiškėjas pateikia savo iniciatyva, paramos paraiškos vertinimo metu neatsižvelgiama, išskyrus atvejus, kai informacija yra svarbi vertinant paramos paraišką ir kai pareiškėjas dėl objektyvių priežasčių negalėjo jos pateikti teikdamas paramos paraišką. Pateikiant papildomus dokumentus, būtina raštu nurodyti priežastis, lėmusias dokumentų nepateikimo faktą.

XIII. paramos PARAIŠKOS VERTINIMAS ir tvirtinimas

31. Agentūros TERPAS atlieka paramos paraiškų administracinės atitikties tikrinimą ir tinkamumo paramai gauti vertinimą.

32. Jei Agentūros TERPAS vertinant paramos paraišką kyla neaiškumų, pareiškėjui siunčiamas pranešimas, kuriuo prašoma per 10 darbo dienų terminą nuo pranešimo įteikimo pateikti trūkstamą informaciją ir (arba) dokumentus. Pranešimas laikomas įteiktu praėjus 7 darbo dienoms nuo jo išsiuntimo registruotu laišku dienos. Jei per nustatytą laiką pareiškėjas neatsako į Agentūros TERPAS paklausimą ir nepateikia prašomų duomenų, pareiškėjui siunčiamas antras pranešimas, į kurį per nustatytą laiką negavus atsakymo, paramos paraiška yra atmetama. Agentūros TERPAS motyvuotą sprendimą atmesti paramos paraišką pareiškėjui išsiunčia registruotu laišku per 5 darbo dienas nuo sprendimo priėmimo dienos.

33. Jei pareiškėjas dėl objektyvių priežasčių vėluoja pateikti prašomą informaciją, apie tai turi pranešti raštu argumentuodamas vėlavimo priežastis.

34. Agentūros TERPAS paramos paraišką turi įvertinti per 20 darbo dienų nuo paramos paraiškos gavimo  datos. Į šį terminą neįskaičiuojamas paklausimų paramos gavėjui ir (arba) patikrų vietoje atlikimo laikas.

35. Agentūros TERPAS sprendimą patvirtinti paramos paraišką pareiškėjui išsiunčia registruotu laišku per 5 darbo dienas nuo sprendimo priėmimo dienos. Paramos sutartis nesudaroma.

XIV. mokėjimo prašymo VERTINIMAS ir tvirtinimas

36. Agentūros TERPAS atlieka mokėjimo prašymų administracinės atitikties tikrinimą ir tinkamumo paramai gauti vertinimą. Vertinant mokėjimo prašymą, nustatoma, kokios išlaidos yra tinkamos ir nuo jų yra skaičiuojama paramos suma. Jei Agentūros TERPAS vertinant mokėjimo prašymą kyla neaiškumų, paramos gavėjui siunčiamas pranešimas, kuriuo prašoma per 10 darbo dienų terminą nuo pranešimo įteikimo pateikti trūkstamą informaciją ir (arba) dokumentus. Pranešimas laikomas įteiktu praėjus 7 darbo dienoms nuo jo išsiuntimo registruotu laišku dienos.

37. Jei per nustatytą laiką paramos gavėjas neatsako į Agentūros TERPAS paklausimą ir nepateikia prašomų duomenų, pareiškėjui siunčiamas antras pranešimas, į kurį per nustatytą laiką negavus atsakymo, mokėjimo prašymas yra vertinamas pagal turimus duomenis.

38. Jei paramos gavėjas dėl objektyvių priežasčių vėluoja pateikti prašomą informaciją, apie tai turi pranešti raštu argumentuodamas vėlavimo priežastis.

39. Jei vertinant mokėjimo prašymą kyla įtarimų, kad dokumentuose pateikta neteisinga informacija, atliekama užsakomoji patikra vietoje.

40. Galutinį sprendimą dėl mokėjimo prašyme nurodytų tinkamų finansuoti išlaidų (paramos) sumos priima Agentūros TERPAS.

41. Jei priimamas sprendimas išmokėti visą prašomą paramos sumą, lėšos pervedamos į paramos gavėjo nurodytą sąskaitą.

42. Jei priimamas sprendimas neskirti prašomos paramos sumos ar skirti dalį prašomos paramos sumos, Agentūros TERPAS per 5 darbo dienas nuo tokio sprendimo priėmimo raštu informuoja paramos gavėją, nurodydamas tokio sprendimo motyvus ir sprendimo apskundimo tvarką.

XV. PARAMOS IŠMOKĖJIMO TVARKA

43. Priemonei taikomas išlaidų kompensavimo būdas. Pagal šį būdą paramos gavėjas išlaidas apmoka savo lėšomis ir pateikdamas Agentūros TERPAS mokėjimo prašymą jo priede deklaruoja padarytas ir apmokėtas išlaidas, kurios pripažįstamos tinkamomis pagal Taisyklių nuostatas. Paramos gavėjas prie mokėjimo prašymo privalo pateikti išlaidų pagrindimo ir išlaidų apmokėjimo įrodymo dokumentus.

44. Paramos gavėjo atsiskaitymai su tiekėjais arba paslaugų teikėjais turi vykti tik per finansines institucijas.
45. Agentūros TERPAS, įvertinęs mokėjimo prašymą ir priėmęs sprendimą dėl apmokėjimo, užtikrina, kad išmokant lėšas paramos gavėjams nebūtų viršyta priemonės veiklos sritims nustatyta didžiausia leistina paramos suma, nurodyta Taisyklių 6 ir 14 punktuose. Pagal šių punktų reikalavimus mokėtina paramos suma turi būti sumažinama iki leistino maksimalaus vienam pareiškėjui paramos dydžio.

46. Agentūros TERPAS turi įvertinti mokėjimo prašymą ir valdymo institucijai pateikti pinigų užsakymo paraiškas per 20 darbo dienų nuo mokėjimo prašymo gavimo Agentūros TERPAS datos. Į šį terminą neįskaičiuojamas paklausimų paramos gavėjui ir (arba) patikrų vietoje atlikimo laikas. 

47. Paramos lėšos išmokamos Administravimo taisyklių nustatyta tvarka.

XVI. SANKCIJOS

48. Paramos gavėjui nesilaikant paramos suteikimo reikalavimų ar pažeidžiant įsipareigojimus, numatytus šiose Taisyklėse ir paramos paraiškoje, taikomos sankcijos, numatytos Administravimo taisyklėse.

49. Paramos sumažinimas taip pat taikomas, jeigu pareiškėjui sustabdomas sertifikato galiojimas. Šiuo atveju parama mažinama 50 proc. už tuos metus, kuriais sertifikatas sustabdytas.

50. Paramos neskyrimas taip pat taikomas, jeigu pareiškėjui išduotas sertifikatas anuliuojamas. Šiuo atveju parama neskiriama už tuos metus, kuriais sertifikatas buvo anuliuotas.

51. Paramos susigrąžinimas taip pat gali būti taikomas, jeigu pareiškėjui einamaisiais metais buvo sustabdytas sertifikato galiojimas ar sertifikatas anuliuotas.

XVII. DOKUMENTŲ SAUGOJIMAS

52. Visi su Programos įgyvendinimu susiję dokumentai turi būti saugomi mažiausiai 10 metų nuo paramos išmokėjimo datos vadovaujantis Lietuvos Respublikos dokumentų ir archyvų įstatymu (Žin., 1995, Nr. 107-2389; 2004, Nr. 57-1982) ir Dokumentų tvarkymo ir apskaitos taisyklėmis, patvirtintomis Lietuvos archyvų departamento prie Lietuvos Respublikos Vyriausybės generalinio direktoriaus 2001 m. gruodžio 28 d. įsakymu Nr. 88 (Žin., 2002, Nr. 5-211; 2005, Nr. 132-4773).

53. Paramos gavėjas privalo užtikrinti su Programos įgyvendinimu susijusių dokumentų saugumą ir prieinamumą Agentūros, ministerijos, Valstybės kontrolės, Europos Komisijos ir EB Audito Rūmų įgaliotiems atstovams.

54. Paramos gavėjas privalo saugoti:

54.1. paramos paraiškų, mokėjimo prašymų ir jų priedų kopijas;

54.2. išlaidų pagrindimo ir išlaidų apmokėjimo įrodymo dokumentų originalus;

54.3. susirašinėjimo su Agentūra dokumentus;

54.4. pirkimų vykdymo dokumentų originalus arba kopijas;

54.5. kitus su paramos paraiška, mokėjimo prašymu ir jų įgyvendinimu susijusius dokumentus.

XVIII. BAIGIAMOSIOS NUOSTATOS

55. Patikrų atlikimo, skundų nagrinėjimo tvarką ir kitą šiose Taisyklėse nepateiktą informaciją reglamentuoja Administravimo taisyklės ir kiti teisės aktai.

56. Šios Taisyklės gali būti keičiamos Lietuvos Respublikos žemės ūkio ministro įsakymu.

57. Pasikeitus šiose Taisyklėse nurodytiems teisės aktams, tiesiogiai taikomos naujos tų teisės aktų nuostatos.

_____________________

(Lietuvos Respublikos žemės ūkio ministro 

2011 m. sausio 28 d. įsakymo Nr. 3D-51

redakcija)


(Paramos paraiškos pagal Lietuvos kaimo plėtros 2007–2013 metų programos priemonę ,,Dalyvavimas maisto kokybės schemose“ forma)
	Nacionalinė mokėjimo agentŪrA prie žemės ūkio ministerijos*

	|__|__|__|__|  |__|__|  |__|__|         |__|__|__|__|__|__|__|__|__|__|__|__|__|__|__|__|__|
(paramos paraiškos registracijos data ir registracijos numeris)



	(paramos paraišką užregistravusio tarnautojo pareigos)                   (vardas, pavardė)                     (parašas)




________________________________________________________

(dokumento sudarytojo (pareiškėjo) vardas, pavardė arba pavadinimas)

Nacionalinės mokėjimo agentūros prie Žemės ūkio ministerijos

Kaimo plėtros ir žuvininkystės programų departamento
________________ teritoriniam paramos administravimo skyriui
PARAMOS ParaiškA

pagal Lietuvos Kaimo plėtros 2007–2013 metų programos priemonĘ „DALYVAVIMAS MAISTO KOKYBĖS SCHEMOSE“ 

_______________ Nr. ______________

     (data)

______________________________

(sudarymo vieta)

I. INFORMACIJA APIE PAREIŠKĖJĄ
	Adresas/buveinė 

(nurodykite gyvenamąją vietą/buveinės adresą, telefoną, faksą, el. pašto adresą, kuriuo bus galima susisiekti su pareiškėju paramos paraiškos vertinimo ir priemonės įgyvendinimo metu)

	Savivaldybės pavadinimas |__|__|__|__|__|__|__|__|__|__|__|__|__|__|__|__|__|__|__|__|__|__|__|

	Seniūnijos pavadinimas    |__|__|__|__|__|__|__|__|__|__|__|__|__|__|__|__|__|__|__|__|__|__|__|

	Gyvenamosios vietovės pavadinimas  |__|__|__|__|__|__|__|__|__|__|__|__|__|__|__|__|__|__|__|

	Gatvės pavadinimas |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|

	Namo Nr.         |__|__|__|

	Buto Nr.          |__|__|__|

	Pašto indeksas |__|__|__|__|__|__|__|

	Telefonas        |__|__|__|__|__|__|__|__|__|__|__|__|__|

	Faksas             |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|

	El. paštas         |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|


	1. Žemės ūkio valdos identifikavimo kodas  ((_((_((_((_((_((_((_((_((_((_(
(nurodykite  žemės ūkio valdos identifikavimo kodą iš VĮ Žemės ūkio informacijos ir kaimo verslo centro pažymos)

	2. Fizinio asmens kodas  ((_((_((_((_((_((_((_((_((_((_((_(
(nurodykite asmens kodą pagal asmens tapatybės patvirtinimo dokumentą)

	3. Juridinio asmens kodas  ((_((_((_((_((_((_((_((_((_(
(nurodykite kodą pagal juridinio asmens registracijos pažymėjimą)

	4. Sertifikato numeris ((_((_((_((_((_((_((_((_((_((_((_((_((_((_((_(
(nurodykite sertifikato, išduoto Lietuvos Respublikos žemės ūkio ministerijos paskirtos nepriklausomos sertifikavimo ar kontrolės įstaigos, numerį)

	5. Sertifikato išdavimo data ((_((_((_((_(-((_((_(- ((_((_(
(nurodykite išdavimo datą, kuri įrašyta sertifikate)


II. INFORMACIJA APIE išlaidas, KURioms kompensuoti PRAŠOMA PARAMOS

	Teikdamas šią paramos paraišką, prašau kompensuoti mano padarytas ir (arba) numatomas patirti išlaidas pagal Lietuvos 
kaimo plėtros 2007–2013 metų programos priemonę „Dalyvavimas maisto kokybės schemose“, bet ne daugiau kaip 3 000 eurų (10358 Lt) per metus vienai valdai. 

Veikla bus vykdoma griežtai laikantis Lietuvos kaimo plėtros 2007–2013 metų programos priemonės „Dalyvavimas maisto kokybės schemose“ įgyvendinimo taisyklėse ir kituose teisės aktuose, reglamentuojančiuose priemonės įgyvendinimą, nustatytų reikalavimų.


III. PATEIKIAMos DOKUMENTų kopijos** 

	Eil. Nr.
	Dokumento pavadinimas 
	Pažymėti X
	Puslapių skaičius

	1. 
	Paramos paraišką pasirašiusio asmens tapatybės patvirtinimo dokumentas
	 FORMCHECKBOX 

	|__|__|

	2. 
	Juridinio asmens registravimo pažymėjimas
	 FORMCHECKBOX 

	|__|__|

	3. 
	Sertifikatas 
	 FORMCHECKBOX 

	|__|__|

	4.
	Kiti dokumentai (įrašyti)
	 FORMCHECKBOX 

	|__|__|


** Pildo Agentūros Kaimo plėtros ir žuvininkystės programų departamento teritorinio paramos administravimo skyriaus (toliau – TERPAS) tarnautojas.
IV. PAREIŠKĖJO DEKLARACIJA
	Aš, pretenduojantis (-i) gauti paramą pagal priemonę „Dalyvavimas maisto kokybės schemose“, pasirašydamas (-a) šioje paramos paraiškoje, patvirtinu, kad:

1. esu susipažinęs su Lietuvos kaimo plėtros 2007–2013 metų programos priemonės „Dalyvavimas maisto kokybės schemose“ įgyvendinimo taisyklėmis. Pasikeitus teisės aktų, reglamentuojančių paramos teikimą ir administravimą, nuostatoms, nuo pat jų įsigaliojimo dienos įsipareigoju vykdyti projektą pagal šią paramos paraišką pagal pasikeitusių teisės aktų reikalavimus ir prisiimti visą atsakomybę už iš to kylančias pasekmes;

2. šioje paramos paraiškoje ir prie jos pridėtuose dokumentuose pateikta informacija, mano žiniomis ir įsitikinimu, yra teisinga;

3. esu informuotas ir sutinku, kad Agentūra tikrins pateiktus duomenis kituose valstybės registruose ir duomenų bazėse;

4. žinau, kad Agentūros TERPAS, priimdama sprendimą dėl paramos suteikimo (nesuteikimo) ir (arba) sankcijų taikymo, vadovausis viešuosiuose registruose esančiais duomenimis;
5. žinau, kad PVM visais atvejais yra netinkamas finansuoti iš paramos lėšų;
6. žinau, kad pagal priemonę „Dalyvavimas maisto kokybės schemose“ numatytos išlaidos negali būti finansuojamos iš kitų nacionalinių programų ir EB fondų;

7. man nėra iškelta byla dėl bankroto, nesu likviduojamas;

8. nesu pažeidęs jokios kitos sutarties dėl paramos skyrimo iš Europos Bendrijos arba Lietuvos Respublikos biudžeto lėšų;
9. man nežinomos kitos šiame dokumente nenurodytos priežastys, dėl kurių paramos paraiška negalėtų būti įgyvendinta ar jos įgyvendinimas būtų atidedamas arba dėl kurių paramos paraiška nebūtų įgyvendinta nustatytu laikotarpiu;

10. žinau, kad paramos paraiška gali būti atmesta, jeigu joje pateikti ne visi prašomi duomenys (įskaitant šią deklaraciją);

11. žinau, kad Agentūra gali patikrinti pateiktus duomenis bei atlikti patikrą vietoje ir gauti papildomos informacijos;

12. esu informuotas (-a), kad duomenys apie gaunamą (gautą) paramą bus viešinami visuomenės informavimo tikslais, taip pat gali būti perduoti audito ir tyrimų institucijoms siekiant apsaugoti Bendrijos finansinius interesus Europos Sąjungos ir Lietuvos Respublikos teisės aktuose nustatyta tvarka;
13. esu informuotas, kad turiu teisę žinoti apie savo asmens duomenų tvarkymą, susipažinti su tvarkomais savo asmens duomenimis ir kaip jie yra tvarkomi, reikalauti ištaisyti, sunaikinti savo asmens duomenis arba sustabdyti savo asmens duomenų tvarkymo veiksmus, kai duomenys tvarkomi nesilaikant Europos Sąjungos ir Lietuvos Respublikos teisės aktų nuostatų. Esu informuotas, kad duomenų tvarkytoja yra Agentūra;
14. žinau, kad jei netinkamai vykdysiu veiklą pagal šią paramos paraišką ar kitaip pažeisiu teisės aktų, reglamentuojančių paramos teikimą ir administravimą, reikalavimus, man gali būti taikomos teisės aktų numatytos sankcijos.

Įsipareigoju:

15. laiku ir tinkamai pateikti mokėjimo prašymus;
16. ne vėliau kaip per 10 (dešimt) darbo dienų pranešti Agentūros TERPAS apie bet kurių duomenų, pateiktų šioje paramos paraiškoje, taip pat apie savo rekvizitų pasikeitimus;
17. tvarkyti buhalterinę apskaitą pagal Lietuvos Respublikos teisės aktų nustatytus reikalavimus;

18. nereikalauti išmokėti paramos lėšų, jei padarytos išlaidos neįtrauktos į tinkamų finansuoti išlaidų sąrašą arba jei jos padarytos nesilaikant Žemės ūkio ministerijos numatytos tvarkos;

19. gavęs Agentūros TERPAS sprendimą dėl paramos neskyrimo, paramos išmokėjimo sustabdymo, paramos sumažinimo, dėl paramos mokėjimo nutraukimo ir (arba) reikalavimo grąžinti paramos lėšas ar jų dalį, per sprendime nustatytą terminą įvykdyti sprendime išvardytus reikalavimus ir (arba) grąžinti paramos lėšas į sprendime nurodytą sąskaitą. Žinau, kad per Agentūros TERPAS sprendime nustatytą terminą negrąžinus paramos lėšų ar jų dalies, yra skaičiuojamos palūkanos. Palūkanos už pavėluotas grąžinti lėšas apskaičiuojamos teisės aktų nustatyta tvarka.
Sutinku, kad:

20. veiklos įgyvendinimas būtų reguliariai stebimas ir tikrinamas, ir įsipareigoju tinkamai saugoti bet kokius dokumentus, susijusius su kokybiškų žemės ūkio produktų gamyba; 

21. paramos paraiškoje pateikti ir su jos įgyvendinimu susiję duomenys būtų apdorojami, tvarkomi ir saugomi elektroniniu būdu/informacinėje sistemoje, juos kontrolės, priežiūros, statistikos ir vertinimo tikslams gali panaudoti Agentūra, Žemės ūkio ministerija, kitos su Europos žemės ūkio fondo kaimo plėtrai administravimu susijusios Lietuvos Respublikos ir Europos Sąjungos institucijos;
22. Agentūra gautų mano asmens ir kitus duomenis iš kitų juridinių asmenų paramos administravimo klausimais;

23. mano asmens duomenys ir informacija apie mano pateiktą paramos paraišką, nurodant pareiškėjo vardą, pavardę/pavadinimą, paramos paraiškos registravimo numerį ir išmokėtą paramos sumą, būtų skelbiama Agentūros interneto svetainėje.




PASTABA. Parašu patvirtinama, kad pateikti teisingi duomenys ir prisiimami išvardyti įsipareigojimai, taip pat įrašomas pareiškėjo vardas, pavardė.

___________________________________________       _______________                               ______________________
(vadovo arba jo įgalioto asmens pareigų pavadinimas)                   (parašas)
                                      (vardas, pavardė) 
____________________

           ministro 

2011 m. sausio 28 d. įsakymo Nr. 3D-51 redakcija)
(Mokėjimo prašymo pagal Lietuvos kaimo plėtros 2007–2013 metų programos priemonę „Dalyvavimas maisto kokybės schemose“ forma)

	nacionalinė mokėjimo agentūrA prie žemės ūkio ministerijos(


	|__|__|__|__|  |__|__|  |__|__|        |__|__|__|__|__|__|__|__|__|__|__|__|__|__|
(mokėjimo prašymo registracijos data ir registracijos numeris)



	(mokėjimo prašymą užregistravusio tarnautojo pareigos)                      (vardas, pavardė)                  (parašas)                 


__________________________________________________________________

(dokumento sudarytojo (paramos gavėjo) vardas, pavardė arba pavadinimas)

Nacionalinės mokėjimo agentūros prie Žemės ūkio ministerijos

Kaimo plėtros ir žuvininkystės programų departamento
 ________________ teritoriniam paramos administravimo skyriui

mokėjimo prašymas PAGAL LIETUVOS KAIMO PLĖTROS 2007–2013 METŲ 

PROGRAMOS PRIEMONĘ „DALYVAVIMAS MAISTO KOKYBĖS SCHEMOSE“

___________________ Nr. ____________
(data) 

______________________________

(sudarymo vieta)

I. Duomenys apie paramos gavėją ir priemonės įgyvendinimą 

	Paramos gavėjo vardas, pavardė/pavadinimas
	

	Paramos gavėjo rekvizitai:
	Fizinio/juridinio asmens kodas


	Adresas/buveinė

	
	Tel.
	Faksas

	
	Pašto indeksas
	El. p. adresas

	Išlaidų, deklaruojamų mokėjimo prašyme, padarymo laikotarpis
	Nuo ((_((_((_((_(-((_((_(- ((_((_( iki ((_((_((_((_(-((_((_(- ((_((_(

	Mokėjimo prašymo tipas
	 FORMCHECKBOX 
 Tarpinis mokėjimo prašymas už 20___ kalendorinius metus                             

 FORMCHECKBOX 
 Galutinis mokėjimo prašymas už 20___ kalendorinius metus

	Prašoma kompensuoti 

paramos suma, Lt
	|__|__|__|__|__|, |__|__|


	Banko pavadinimas
	|__|__|__|__|__|__|__|__|__|__|__|__|__|__|__|__|__|__|__|__|__|

	Banko kodas
	                                                                          |__|__|__|__|__|

	Banko sąskaitos numeris
	  |__|__|__|__|__|__|__|__|__|__|__|__|__|__|__|__|__|__|__|__|


   II. Šiame mokėjimo prašyme deklaruojamų išlaidų pagrindimo ir įrodymo dokumentų sąrašas

	Nr. 
	Išlaidų pavadinimas
	Suma, Lt
	Išlaidų pagrindimo dokumentai (dokumento pavadinimas, numeris, data)
	Išlaidų apmokėjimo įrodymo dokumentai (dokumento pavadinimas, numeris, data)

	1. Išlaidos pagal veiklą „Kokybiškų žemės ūkio produktų sertifikavimas ir kontrolė“:

	1.1. 
	
	
	
	

	1.2. 
	
	
	
	

	1.3. 
	
	
	
	

	1.4. 
	
	
	
	

	1.5. 
	
	
	
	

	1.6. 
	
	
	
	

	1.7. 
	
	
	
	

	1.8. 
	
	
	
	

	1.9. 
	
	
	
	

	1.10. 
	
	
	
	

	2. Išlaidos pagal veiklą „Įsitraukimo į kokybiškų žemės ūkio produktų gamybą išlaidos“:

	2.1.
	
	
	
	

	2.2.
	
	
	
	

	2.3.
	
	
	
	

	2.4.
	
	
	
	

	2.5.
	
	
	
	

	2.6.
	
	
	
	

	2.7.
	
	
	
	

	2.8.
	
	
	
	

	2.9.
	
	
	
	

	2.10.
	
	
	
	

	3. Išlaidos pagal veiklą „Metiniai įnašai už dalyvavimą išskirtinės kokybės žemės ūkio ir maisto produktų gamintojų organizacijoje“:

	3.1.
	
	
	
	

	3.2.
	
	
	
	

	
	Iš viso:

(Šioje lentelėje pareiškėjas pasitikrina, ar pateikiamas mokėjimo prašymas yra visiškai sukomplektuotas, ir pažymi ženklu „X“, kuriuos dokumentus pateikia, nurodydamas pateikiamų dokumentų lapų skaičių) 

	|__|__|

	Darbų, prekių ir (arba) paslaugų perdavimo ir priėmimo aktai 

	|__|__|

	 FORMCHECKBOX 

	|__|__|

____________________

